CELEX: 31986R3849
Language: el
Date: 1986-12-17
Title: Κανονισμός (ΕΟΚ) αριθ. 3849/86 της Επιτροπής της 17ης Δεκεμβρίου 1986 που τροποποιεί τον κανονισμό (ΕΟΚ) αριθ. 644/86 για τον καθορισμό των αρχικών ποσοστώσεων κατά την εισαγωγή στην Πορτογαλία ορισμένων προϊόντων ανθοκομίας προέλευσης Καναρίων Νήσων

Avis juridique important

|

31986R3849

Κανονισμός (ΕΟΚ) αριθ. 3849/86 της Επιτροπής της 17ης Δεκεμβρίου 1986 που τροποποιεί τον κανονισμό (ΕΟΚ) αριθ. 644/86 για τον καθορισμό των αρχικών ποσοστώσεων κατά την εισαγωγή στην Πορτογαλία ορισμένων προϊόντων ανθοκομίας προέλευσης Καναρίων Νήσων  

Επίσημη Εφημερίδα αριθ. L 357 της 18/12/1986 σ. 0020

***** ΚΑΝΟΝΙΣΜΟΣ (ΕΟΚ) αριθ. 3849/86 ΤΗΣ ΕΠΙΤΡΟΠΗΣ  της 17ης Δεκεμβρίου 1986  που τροποποιεί τον κανονισμό (ΕΟΚ) αριθ. 644/86 για τον καθορισμό των αρχικών ποσοστώσεων κατά την εισαγωγή στην Πορτογαλία ορισμένων προϊόντων ανθοκομίας προέλευσης Καναρίων Νήσων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 502/86 του Συμβουλίου της 25ης Φεβρουαρίου 1986 για τον προσδιορισμό των λεπτομερειών εφαρμογής των ποσοτικών περιορισμών κατά την εισαγωγή στην Πορτογαλία ορισμένων γεωργικών προϊόντων προέλευσης Καναρίων Νήσων (1), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 502/86 προέβλεψε ότι οι αρχικές ποσοστώσεις για τις εισαγωγές προέλευσης Καναρίων Νήσων θα πρέπει να καθορίζονται μεταξύ 0,1 και 0,5 % του μέσου όρου της πορτογαλικής παραγωγής, εκφρασμένης σε όγκο, κατά τη διάρκεια των τριών τελευταίων ετών πριν από την προσχώρηση για τα οποία υπάρχουν διαθέσιμα στατιστικά στοιχεία·  ότι ο κανονισμός (ΕΟΚ) αριθ. 644/86 της Επιτροπής της 28ης Φεβρουαρίου 1986 (2), καθόρισε τις αρχικές ποσοστώσεις για το 1986 κατά την εισαγωγή στην Πορτογαλία ορισμένων προϊόντων ανθοκομίας προέλευσης Καναρίων Νήσων· ότι η αύξηση της αρχικής ποσόστωσης κατά 20 %, όπως και η αύξηση της ποσόστωσης που προβλέπεται για τις εισαγωγές των προϊόντων αυτών προέλευσης τρίτων χωρών, δεν ενδέχεται να προκαλέσει διαταραχές στην πορτογαλική αγορά· ότι είναι σκόπιμο να τροποποιηθεί αναλόγως ο κανονισμός (ΕΟΚ) αριθ. 644/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζωντανών Φυτών και Προϊόντων Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 644/86 τροποποιείται ως εξής:  1. Στον τίτλο, οι όροι «αρχικές ποσοστώσεις για το 1986» αντικαθίστανται από τον όρο «ποσοστώσεις».  2. Στο άρθρο 1, το κείμενο της παραγράφου 1 αντικαθίσταται από το ακόλουθο κείμενο:  «1. Στο παράρτημα καθορίζονται οι όγκοι των ποσοστώσεων που μπορεί να εφαρμόσει η Πορτογαλία κατά την εισαγωγή προϊόντων ανθοκομίας προέλευσης Καναρίων Νήσων».  3. Η παράγραφος 2 του άρθρου 1 διαγράφεται.  4. Το παράρτημα αντικαθίσταται από εκείνο του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 1. 3. 1986, σ. 49.  (2) ΕΕ αριθ. L 60 της 1. 3. 1986, σ. 42.  ΠΑΡΑΡΤΗΜΑ  «ΠΑΡΑΡΤΗΜΑ  1.2.3,4 //  //  //  // Κλάση  του κοινού  δασμολογίου   // Περιγραφή εμπορευμάτων   // Ποσόστωση για το 1987   // 1.2.3.4 //  //  // σε τεμάχια   // σε τόνους   //    //  //   //   // 06.02   // Άλλα φυτά και ζωντανές ρίζες, στα οποία περιλαμβάνονται και τα μοσχεύματα και τα μπόλια:   //  //   //   // ex Δ. Άλλα:   //   //   //   // - Τριανταφυλλιές (1)   // 240   //   //   // - Διακοσμητικά φυτά (2)   //  // 0,3   // 06.03   // Άνθη και μπουμπούκια ανθέων, κομμένα, για ανθοδέσμες ή διακοσμήσεις, νωπά, αποξεραμμένα, λευκασμένα, βαμμένα, διαβρεγμένα ή αλλιώς παρασκευασμένα:   //   //   //  // Α Νωπά:   //   //   //   // Συνολική ποσόστωση:   //   //  //   // - Τριαντάφυλλα   // 11 700   //   //   // - Γαρίφαλα  // 128 500   //   //   // εκ της οποίας:   //   //   //   // ex I. Από 1ης Ιουνίου έως τις 31 Οκτωβρίου   //   //   //   // - Τριαντάφυλλα   // 3 800   //   //   // - Γαρίφαλα   // 42 600   //   //    //   //   //  (1) Κώδικας ΝΙΜΕΧΕ 06.02-68.  (2) Κώδικες ΝΙΜΕΧΕ 06.02-96 και 06.02-99.»